EkBass/fiwiki-20250220-pages-articles huggingface dataset:
Kyrenian alue

Kyrenian alue eli Kerýneian alue (, ) on yksi Kyproksen tasavallan kuudesta alueesta. Se sijaitsee Kyproksen saaren pohjoisrannikolla, ja sen pinta-ala on noin neliökilometriä. Alueen hallinnollinen keskus on Kyrenia, kreikkalaisittain Kerýneia ja turkkilaisittain Girne. Kyrenian alue on de jure osa Kyproksen tasavaltaa, mutta de facto kokonaisuudessaan Pohjois-Kyproksen turkkilaisen tasavallan hallussa ja Turkin miehittämä vuodesta 1974. Kyrenian alue on Kyproksen alueista pienin ja ainoa kokonaan turkkilaismiehityksen alla oleva alue. Pohjois-Kyproksen hallinnossa se muodostaa Girnen alueen, jonka väkiluku on (2011). Myös Kyproksen tasavallalla on aluehallintonsa Kyrenian alueesta, ja se toimii pakolaishallintona Etelä-Kyproksen puolella. == Kunnat ja yhdyskunnat == Kyrenian alueen kunnat (dímos, merkitty lihavoituna) ja yhdyskunnat (koinótita) de jure on luetteloitu alla. Asutukset, jotka ovat de facto Pohjois-Kyproksen puolella, ovat suluissa. Perässä oleva numero vastaa karttakuvaa. Numerointi on kreikankielisen aakkosjärjestyksen mukainen. * (Agía Eiríni) (1) * (Ágios Amvrósios) (2) * (Ágios Epíktitos) (4) * (Ágios Ermólaos) (5) * (Ágios Geórgios) (3) * (Agridáki) (6) * (Agýrta) (7) * (Asómatos) (8) * (Bélapaïs) (33) * (Chártzia) (47) * (Diórios) (11) * (Eliá Karavá) (12) * (Fótta) (46) * (Ftérycha) (45) * (Kalograía) (15) * (Kampylí) (16) * (Karákoumi) (18) * (Karavás) (17) * (Kármi) (19) * (Karpásia) (20) * (Káto Díkomo) (21) * (Kazáfani) (14) * (Kyrenia) (Kerýneia) (22) * (Kiomourtzioú) (23) * (Klepíni) (24) * (Konteménos) (25) * (Kormakítis) (26) * (Koutsovéntis) (27) * (Kriní) (28) * (Lápithos) (29) * (Lárnakas tis Lapíthou) (30) * (Liverá) (31) * (Mótides) (32) * (Mýrtou) (34) * (Órka) (35) * (Palaiósofos) (36) * (Pánagra) (37) * (Páno Díkomo) (38) * (Pyléri) (39) * (Syncharí) (40) * (Sýsklipos) (41) * (Témplos) (42) * (Thérmia) (13) * (Trápeza) (43) * (Trimíththi) (44) * (Vasíleia) (9) * (Vounó) (10) == Lähteet == == Aiheesta muualla == * Επαρχιακή Διοίκηση Κερύνειας. Kyrenian aluehallinnon verkkosivut. *
Macondo

Macondo on kuvitteellinen eteläamerikkalainen kylä, johon Gabriel García Márquezin romaani Sadan vuoden yksinäisyys pääosin sijoittuu. Kylän esikuva oli Márquezin kotikaupunki Aracataca Kolumbian pohjoisrannikolla. Sadan vuoden yksinäisyyden lisäksi Macondo esiintyy myös joissain muissa kirjailijan tarinoissa. Ensimmäisen kerran se mainitaan vuonna 1955 julkaistussa pienoisromaanissa La Hojarasca (). Macondoa on verrattu William Faulknerin luomaan Yoknapatawphan piirikuntaan, johon useat Faulknerin teokset sijoittuvat. == Lähteet == Luokka:Kuvitteelliset kaupungit Luokka:Maaginen realismi it:Cent'anni di solitudine#Macondo
Mike + The Mechanics

Mike + The Mechanics (osalla levyistä nimellä Mike and the Mechanics) on englantilainen rock-/popyhtye, joka perustettiin vuonna 1985 Genesiksen perustajajäsenen Mike Rutherfordin sivuprojektina. Yhtyeen tunnetuimpia kappaleita ovat ”Silent Running (On Dangerous Ground)”, ”All I Need Is a Miracle”, ”Over My Shoulder” ja ”The Living Years”. Yhtyeen suurin hitti on vuonna 1989 julkaistu ”The Living Years”, joka nousi Yhdysvaltain ja Kanadan singlelistan ykköseksi ja toiseksi Isossa-Britanniassa. Samanniminen albumi oli listaykkösenä Yhdysvalloissa ja toisena Isossa-Britanniassa. == Kokoonpano == * Mike Rutherford – kitara, basso, laulu * Paul Carrack – laulu, koskettimet, kitara (1985–) * Adrian Lee – koskettimet (1985–1995) * Jamie Moses – kitara (1999–) * Tim Renwick – kitara (1989–1991, 1995–1996) * B. A. Robertson – koskettimet, laulunkirjoitus * Peter Van Hooke – rummut ja lyömäsoittimet (1985–1995, 2004–) * Gary Wallis – rummut (1995–) * Paul Young – laulu ja lyömäsoittimet (1985–2000) == Albumit == * 1985 Mike + The Mechanics : listasijoitus #78 Iso-Britannia, #26 USA, #10 Kanada, #9 Saksa * 1988 The Living Years : #2 Iso-Britannia, #1 USA, #12 Kanada, #16 Saksa. * 1991 Word of Mouth : #11 Iso-Britannia, #107 USA, #24 Kanada * 1995 Beggar on a Beach of Gold : #9 Iso-Britannia, #21 Saksa * 1996 The Living Years (re- issue): #67 Iso-Britannia * 1999 Mike + The Mechanics (aka M6) : #14 Iso- Britannia, #9 Saksa * 2004 Rewired : #61 Iso-Britannia, #39 Saksa * 2011 The Road * 2017 Let Me Fly * 2019 Out of the Blue === Kokoelmalevyt === * 1996 Hits : #3 Iso-Britannia, #6 Saksa * 2000 Favourites/The Very Best Of * 2004 Rewired + Hits - The Latest + The Greatest : #42 Iso-Britannia * 2014 The Singles 1985 – 2014 * 2018 Silent Running: The Masters Collection == Aiheesta muualla == * A House of Many Rooms (fanisivusto) * Luokka:Brittiläiset rockyhtyeet
Frithiof Tikanoja

Frithjiof Tikanoja (20. lokakuuta 1877 Kälviä – 4. huhtikuuta 1964 Vaasa) oli suomalainen toimitusjohtaja ja kauppaneuvos, joka perusti yhdessä Jooseppi Lassilan kanssa 1905 kangas- ja rihkama-alan tukkuliikkeenä toimintansa aloittaneen Lassila & Tikanoja Oy:n. Tikanoja oli yrityksen toimitusjohtaja vuosina 1913–1952 ja johtokunnan puheenjohtaja 1913–1956. Hän sai kauppaneuvoksen arvonimen vuonna 1922. Tikanoja oli myös taiteen kerääjä, ja hän tuki taloudellisesti muun muassa lankoaan taidemaalari Eemu Mynttiä. Tikanoja lahjoitti taidekokoelmansa Vaasan kaupungille 1951, jolloin hänen entiseen kotitaloonsa Hovioikeudenpuistikko 4:ään perustettiin Tikanojan taidekoti. Tikanoja kuului kokoomuksen edustajana Vaasan kaupunginvaltuustoon vuosina 1921–1923 ja kaupunginhallitukseen vuosina 1929–1932. Hänen puolisonsa oli Ruusa Elisabeth Myntti (1888–1930). Kuvataiteilija Varpu Tikanoja (1928–1983) oli heidän tyttärensä. == Lähteet == * Luokka:Kauppaneuvokset Luokka:Suomalaiset yritysjohtajat Luokka:Taiteen keräilijät Luokka:Suomalaiset keräilijät Luokka:Vaasan kaupunginvaltuutetut Luokka:Kansallisen Kokoomuksen poliitikot Luokka:Vuonna 1877 syntyneet Luokka:Vuonna 1964 kuolleet
Páfoksen alue

Páfoksen alue (, ) on yksi Kyproksen tasavallan kuudesta alueesta. Se käsittää Kyproksen saaren länsiosan, ja sen pinta-ala on noin neliökilometriä ja väkiluku (2011). Alueen hallinnollinen keskus on Páfos. Páfoksen alue on kokonaan Kyproksen tasavallan hallussa. == Kunnat ja yhdyskunnat == Páfoksen alueen kunnat (dímos, merkitty lihavoituna) ja yhdyskunnat (koinótita) on luetteloitu alla. Perässä oleva numero vastaa karttakuvaa. Numerointi on kreikankielisen aakkosjärjestyksen mukainen. * Achéleia (20) * Agía Marína Chrysochoús (3) * Agía Marína Kelokedáron (2) * Agía Marinoúda (4) * Agía Varvára (1) * Ágios Dimitrianós (6) * Ágios Geórgios (5) * Ágios Ioánnis (8) * Ágios Isídoros (7) * Ágios Nikólaos (9) * Akoursós (10) * Amargéti (11) * Anadioú (12) * Anaríta (13) * Androlíkou (14) * Argáka (16) * Armínou (17) * Ármou (18) * Asprogiá (19) * Axýlou (15) * Chlórakas (120) * Cholétria (121) * Chóli (122) * Choúlou (123) * Chrysochoú (124) * Droúseia (27) * Drýmou (28) * Eledió (30) * Émpa (31) * Episkopí (32) * Evrétou (33) * Fáleia (113) * Fasoúla (115) * Filoúsa Chrysochoús (117) * Filoúsa Kelokedáron (116) * Fýti (119) * Galatariá (22) * Geroskípou (23) * Gialiá (24) * Giólou (25) * Goudí (26) * Íneia (36) * Istintzión (37) * Kallépeia (39) * Kannavioú (40) * Karamoúllides (41) * Káthikas (38) * Káto Akourdáleia (42) * Káto Aródes (43) * Kédares (44) * Kelokédara (45) * Kidási (46) * Kissónerga (48) * Koíli (49) * Koilíneia (50) * Koniá (51) * Koúklia (52) * Koúrdaka (53) * Krítou Maróttou (54) * Krítou Téra (55) * Kynoúsa (47) * Lása (57) * Lemóna (60) * Lémpa (59) * Letýmvou (61) * Loukroúnou (62) * Lysós (63) * Makoúnta (64) * Mamónia (66) * Mamoúntali (65) * Mandriá (67) * Marathoúnta (68) * Meládeia (70) * Melándra (71) * Mésa Chorió (72) * Mésana (73) * Mesógi (74) * Miliá (75) * Milioú (76) * Moúsere (77) * Natá (78) * Néa Dímmata (79) * Néo Chorió (80) * Nikókleia (81) * Páfos (86) * Páno Akourdáleia (82) * Páno Archimandríta (84) * Páno Aródes (83) * Páno Panagiá (85) * Pégeia (87) * Pelathoúsa (88) * Pentaliá (89) * Peristeróna (90) * Polémi (92) * Póli (93) * Pomós (96) * Praitóri (94) * Prastió (95) * Psáthi (125) * Salamioú (97) * Saramá (98) * Símou (99) * Skoúlli (100) * Souskioú (101) * Statós-Ágios Fótios (102) * Stavrokónnou (103) * Stení (104) * Stroumpí (105) * Tála (106) * Téra (107) * Thelétra (35) * Thriniá (29) * Tími (108) * Trachypédoula (109) * Tremithoúsa (110) * Trimithoúsa (111) * Tsáda (112) * Vrétsia (21) == Lähteet == == Aiheesta muualla == * Επαρχιακή Διοίκηση Πάφου. Páfoksen aluehallinnon verkkosivut. *
Hannu Penttilä (apulaiskaupunginjohtaja)

Hannu Olli Ilmari Penttilä (s. 20. maaliskuuta 1954 Suonenjoki)Hannu Penttilä. Helsingin kaupunki on Vantaan maankäytön apulaiskaupunginjohtaja. Ennen apulaiskaupunginjohtajuutta Vantaalla Penttilä oli Helsingin kaupunkisuunnittelun ja kiinteistötoimen apulaiskaupunginjohtaja (1/2008– 1/2015. Hänet valittiin virkaan äänestyksellä vastaehdokkaana Osmo Soininvaara syksyllä 2007. Marraskuussa 2014 Penttilä hävisi äänestyksen apulaiskaupunginjohtajan paikasta vihreiden Anni Sinnemäelle ja hänen kautensa päättyi tammikuussa 2015. Penttilä asuu Helsingin Kalliossa. Hän on SDP:n jäsen.Uusi johtaja uskoo Sipoon olevan ratkaisu Helsingin tonttihuoleen, Helsingin Sanomat 2.1.2008, A12 1970-luvulla Penttilä toimi Suomen luonnonsuojeluliitossa ja ympäristöministeriössä. Ennen apulaiskaupunginjohtajuuttaan hän oli muun muassa Espoon kaupunginhallituksen puheenjohtaja (1993–1995), Hämeen liiton maakuntajohtaja (1998–2003) ja YTV:n yhteistyöjohtaja (2004–2008).Uusi johtaja uskoo Sipoon olevan ratkaisu Helsingin tonttihuoleen, Helsingin Sanomat 2.1.2008, A12 Penttilä valittiin vuonna 2009 Euroopan metropolialueiden verkoston Metrexin puheenjohtajaksi. Metrex-verkostoon kuuluu noin 50 Euroopan suurkaupunkia ja metropolialuetta. Vuonna 2010 hänet valittiin järjestön puheenjohtajaksi uudestaan, toiselle kaudelle.Penttilä Euroopan metropolien verkoston johtoon. Helsingin kaupunki 15.06.2009Deputy Mayor Hannu Penttilä continues to preside over Metrex. Helsinki EU Office 21.9.2010 ==Lähteet== ==Aiheesta muualla== *Marja Salmela (20.3.2014) 60 vuotta: Helsingin apulaiskaupunginjohtajan missiona on suojella luontoa ja rakentaa metropolialuetta (hs.fi) *Marja Salmela (3.2.2020) Kuntapäättäjät syyttävät hallitusta saamattomuudesta: rakentamisen tahti uhkaa hyytyä ministeriön hidasteluun (hs.fi) Luokka:Helsingin pormestarit ja kaupunginjohtajat Luokka:Maakuntajohtajat Luokka:Vuonna 1954 syntyneet Luokka:Elävät henkilöt Luokka:Vantaan kaupunginjohtajat
Kemicond-menetelmä

Kemicond menetelmä on Kemiran kehittämä lietteenkunnostusmenetelmä. Kemicond- menetelmässä liete hapotetaan ja hapetetaan. Hapotuksessa lietteeseen lisätään rikkihappoa. Rikkihapolla lietteen pH lasketaan neljään, jolloin metallisuolat ja hydroksidit liukenevat ja lietteen vettäpitävä geelimäinen rakenne hajoaa. Hapetuksessa lietteeseen lisätään vetyperoksidia. Hapettavassa ympäristössä hajoaa lietteen geelimäinen rakenne edelleen ja siitä vapautuu vettä. Kemicond-käsitelty liete voidaan kuivata ruuvipuristimella, lingolla, suotonauha- tai kammiopuristimella. Lietteen tilavuus pienenee 25-30 % käsittelemättömään lietteeseen verrattuna. Kemicond-käsitelty liete on kuivauksen jälkeen kompostoitava. Kompostoinnille ei kuitenkaan ole asetettu vähimmäislämpötila-vaatimuksia. ==Katso myös== *Terminen kuivaaminen *Kalkkistabilointi *Mädätys *Haja-asutusalueiden sakokaivolietteiden kalkkistabilointi == Lähteet == * == Aiheesta muualla == *Sakokaivolietteen kalkkistabilointi ohje (PDF) Luokka:Jätevesihuolto Luokka:Kemiantekniikka
Hannu Penttilä

Hannu Penttilä -nimisiä henkilöitä ovat: *Hannu Penttilä (s. 1954), Vantaan apulaiskaupunginjohtaja *Hannu Penttilä (s. 1953), Stockmannin toimitusjohtaja 2001–2014.
Sekondi-Takoradi

Sekondi-Takoradi on Länsi-Ghanan hallintoalueen pääkaupunki. Vuonna 2005 siellä oli noin 335 000 asukasta, joten se oli Ghanan neljänneksi suurin kaupunki.Ghana: Cities & Urban Localities Citypopulation Se on kaksoiskaupunki, joka on muodostunut Sekondista ja Takoradista. Vuonna 2010 kaksoiskaupungin metropolialueella arvioitiin elävän noin 583 000 henkeä. Sitä suurempia taajamia olivat vain Accra, Kumasi ja Lome.Ghana: metropolitan areas World Gazetteer Sekondi-Takoradissa on paljon teknisiä oppilaitoksia ja muita toisen asteen kouluja.Sekondi-Takoradi Ghana Web Vuosina 1653–1658 Sekondi- Takoradi kuului Ruotsille.Swedish Gold Coast World Statesmen Sekondi-Takoradin satama on Ghanan tärkein vientisatama.Takoradi Port Infrastructure OT Africa Line Sekondi-Takoradin lentokentän ainoa kiitotie on 1 750 metriä pitkä.Takoradi Airport, Takoradi, Ghana == Lähteet == == Aiheesta muualla == Luokka:Ghanan kaupungit
Kiinan lumimyrskyt 2008

Kiinan lumimyrskyt 2008 olivat pahimmat Kiinassa 50 vuoteen. Ne aiheuttivat ainakin 7,7 miljardin euron vahingot. 23 miljoonaa ihmistä oli väliaikaisesti ilman sähköä, ja ainakin 300 000 taloa sortui. Kiinan metsänhoitoministerin mukaan 17,3 miljoonaa hehtaaria metsää oli tuhoutunut myrskyissä helmikuun 2008 puolivälissä. Maatalousministerin mukaan 9,4 miljoonaa hehtaaria viljelyskelpoista maata vahingoittui myrskyissä. Se on noin 8 prosenttia Kiinan viljelyskelpoisesta maasta.Enorm förödelse efter snöstormarna i Kina HBL 11.2.2008 s.12-13 Kylmä talvi johtui maailmanlaajuisesta La Nina -ilmiöstä. Sen aikana meriveden pintalämpötila laskee Tyynenmeren keski- ja itäosissa. Tammikuussa meriveden pintalämpötila oli paikoin 2 astetta tavanomaista viileämpi. Voimakkaan La Nina -tilanteen arvioitiin jatkuvan kevään 2008 loppuun saakka. Lunta satoi Kiinassa laajoille alueille Keltaisenjoen eteläpuolelle. Enimmillään lunta kertyi 50 senttimetriä. Lumi ja pakkanen aiheuttivat ainakin 107 ihmisen kuoleman sekä mittavia taloudellisia haittoja. Talvi 2008 oli Kiinassa kylmin talvi sataan vuoteen.Kiinan talvi kylmin sataan vuoteen YLE 13.2.2008 Helmikuussa 2008 Kiinan talvimyrskyjen arvioitiin nostavan maan inflaatiota. Alumiini ja kuparin tuotanto keskeytettiin. Sisämaassa oli sähkökatkoja, sähköä säännösteltiin ja kuljetukset viivästyivät. Myrsky tuhosi vihannes- ja hedelmäsatoja. Kantonin rautatieasemalla oli satojen tuhansien ihmisten ruuhka. Miljoonat ihmiset jumittuivat liikenteeseen.Kiinan talvimyrskyt nostavat inflaatiota, Helsingin Sanomat 1.2.2008 B6 ==Lähteet== ==Aiheesta muualla== * La Nina lietsoo sateita ennustettua pitempään YLE 12.2.2008 Luokka:Vuoden 2008 luonnonmullistukset Luokka:Luonnonmullistukset Kiinassa
Peter Sjölund

Peter Sjölund (s. 12. joulukuuta 1980 Finström) on suomalainen jalkapalloilija. Hän on viimeksi edustanut ahvenanmaalaista IFK Mariehamnia kaudella 2008. Hän on pelannut 52 Veikkausliigaottelua, joissa on syntynyt 6 maalia. Sjölund on pelannut myös yhden nuorten maaottelun. Hänen veljensä on Djurgårdens IF -seuraa edustava Daniel Sjölund. == Lähteet == * Veikkausliigan Hall of Fame == Aiheesta muualla == * Sjölund IFK Mariehamnin sivuilla * Sjölund Veikkausliigan sivuilla Luokka:Suomalaiset jalkapalloilijat Luokka:Ahvenanmaalaiset jalkapalloilijat Luokka:Vuonna 1980 syntyneet Luokka:Elävät henkilöt
Virve Kauste

Virve Hillevi Kauste (o.s. Lahtinen, s. 2. maaliskuuta 1952 Kuusankoski) on suomalainen näyttelijä. Hän on näytellyt muun muassa elokuvissa Ruskan jälkeen, Toto, Akaton mies, Huhtikuu on kuukausista julmin, Akallinen mies ja Rakkaudella, Maire sekä televisiosarjoissa Edessä lupaava tulevaisuus ja Nortia. ==Lähteet== == Aiheesta muualla == * * Luokka:Suomalaiset elokuvanäyttelijät Luokka:Vuonna 1952 syntyneet Luokka:Elävät henkilöt
Moppi (tietokoneohjelma)

"Moppi" on opetusohjelma ja Mikrolinna Oy:n rekisteröity tavaramerkki. "Moppi" opetusohjelmasarjaan kuuluvat matematiikan opetusohjelma ala- ja yläkouluun, fysiikan ohjelma ala-, ja yläkouluun, kemian ohjelma yläkouluun sekä matematiikan opetusohjelma ammattioppilaitoksiin. Netti-Moppi on ohjelmiston uusin nettiselaimessa toimiva versio. Rompuilla toimivaa versiota ei enää tueta eikä toimiteta. Ohjelmiston on joitakin oppiaineita käännetty seuraaville kielille: Suomenruotsi, ruotsi, englanti, norja, liettua ja portugali. Lisäksi saamen kielen eri murteista on käytössä pohjoissaame, luulajansaame ja eteläsaame. "Moppi"-ohjelmia on käännetty ruotsin kielelle nimellä "Mattekungen/Fysikkungen", norjan kielelle nimellä "Mattekongen", englanniksi nimellä "MathKing" ja liettuan kielelle nimellä "Moppi Matematika". Viimeisin käännös on saamen kielen pohjoissaamen ("Mattegongas/Fyssagonagas") ja luulajansaamen ("Mattegånågis") murteille. Luokka:Ohjelmistot
Luettelo suomalaisista vapaaehtoisista Espanjan sisällissodassa

Tämä on epätäydellinen luettelo Espanjan sisällissotaan osallistuneista suomalaisista vapaaehtoisista. Luettelo sisältää myös amerikan-, neuvostoliiton- ja kanadansuomalaisia henkilöitä. Tasavaltalaisten puolella taisteli vapaaehtoisina: * 72 Suomesta tullutta miestä joista kaatui 17 ja Suomeen palasi 56 * 78 Amerikansuomalaista miestä joista kaatui 23 ja Yhdysvaltoihin palasi 55 * 73 Kanadansuomalaista miestä joista kaatui 27 ja Kanadaan palasi 45 * 2 Neuvostoliiton suomalaista jotka palasivat Neuvostoliittoon Yhteensä 225 miestä joista kaatui 67 ja kotimaahan palasi 158. * Lisäksi Neuvostoliitosta komennettiin Espanjaan suomalaissyntyisiä neuvostoarmeijan upseereita (Akseli Anttila, Tuure Lehén ja Eemeli Toikka) ja Lenin-koulun oppilaita tai kokelaita (Paavo Koskinen, Eino Laakso, Akseli Mod ja Vilho Pentikäinen). Francon puolella taisteli vapaaehtoisina: * 14 suomalaista joista kaatui 4 ja Suomeen palasi 10 Veikko Huuska : Suomalaiset vierastaistelijat Espanjassa 1936-1939 ja heidän kotiinpaluunsa, Uusi Suomi Puheenvuoro 9.2.2015 == Kansallisten (Francon) puolella taistelleita == *Carl von Haartman *Benjam Sorro *Kalevi Heikkinen *Edvard Karvonen *Yrjö Paavo Ilmari (Y. P. I.) Kaila *Olavi Karpalo *Veikko E. Rutanen == Tasavaltalaisten (kansanrintamahallituksen) puolella taistelleita == *William ”Bill” Aalto *Aaro Amnell *Akseli Anttila *Leo Fabritius *Valter Forsman *Herman Haapaniemi *Eero ”Patu” Hautojärvi *Heino Helenius *Tauno Hermans *Uuno Henrik Jakobsson *Paavo Koskinen (Gunnar Ebb) *Eino Laakso (Valter From) *Ahti Lassila *Tuure Lehén *Iisakki Vihtori Lemponen *Karl Julius Manninen *Toivo Asser Aleksander Mantere *Matti Mattson *Akseli Mod *Niilo Mäkelä *Arvi Mikkola *Rauni Johannes Niemi *Kauko Nihtilä *Sulo Olavi Paaso *Paavo Pajunen *Vilho Pentikäinen *Erkki Polojärvi *Jules Päiviö *Johan Vilhelm Pääkkö *Olavi Suhonen *Aulis Ensio Taivainen *Eemeli Toikka *Toivo Tommola *Viljo ”Viska” Tuominen *Valentin Vattulainen *Lauri Vilenius *Syvert Fridjoff Virtanen ==Lähteet== * Toimituskunta (Vilho Kajava, Paavo Pajunen, Elvi Sinervo, Cay Sundström, Taimi Torvinen, Arvo Turtiainen, Katri Vala, Hella Wuolijoki): Suomen Pojat Espanjassa, 1939. Jenny Pajunen: Espanja, sinä nuoruutemme, 1976. ===Viitteet=== == Aiheesta muualla == * Veikko E. Rutanen : "Jose oli urhoollinen falangisti..", Hakkapeliitta, 02.11.1937, nro 44, s. 20, Kansalliskirjaston digitaaliset aineistot * Teruelin hornankattilassa. Suomalaisen vapaaehtoisen sotaelämyksiä Francon joukoissa Espanjassa, Hakkapeliitta, 18.01.1938, nro 3, s. 13, Kansalliskirjaston digitaaliset aineistot Espanjan sisällissota Luokka:Espanjan sisällissota
Meksikon tulvat 2007

Meksikon tulvat 2007 tapahtuivat loka-marraskuun vaihteessa vuonna 2007 Tabascon maakunnassa Meksikossa. Tulvavedet täyttivät 800 000 ihmisen kodit, ja yli 30 000 ihmistä jouduttiin evakuoimaan. Ne olivat maakunnan pahimmat tulvat 50 vuoteen.Meksikon tulvat valtasivat 800 000 ihmisen kodit, Tuhannet edelleen veden saartamia, Helsingin Sanomat 5.11.2007 B2 Suomen Punaisen Ristin mukaan arviolta 16 ihmistä kuoli. SPR:n mukaan vuonna 2007 Tabascossa satoi nelinkertaisesti normaalivuoteen verrattuna. Osavaltion pääkaupungista Villahermosasta jopa 90 prosenttia oli veden peitossa. Enemmistö kaupungin puolesta miljoonasta asukkaasta oli vailla sähköä ja juoksevaa vettä. Tapahtuman aikaan arvioitiin, että kestäisi kuukausia ennen kuin kaupunkilaiset voisivat palata koteihinsa.Punainen Risti jakaa apua Meksikon tulvien uhreille SPR 7.11.2007 Maaseudulla suuri määrä karjaa hukkui. Paikoin tulvat synnyttivät vaarallisia maanvyörymiä. Yli 110 000 kodittomaksi jäänyttä majoittui koulurakennuksiin ja väliaikaisiin suojiin. Meksikon Punainen Risti käynnisti mittavan avustusoperaation heti rankkasateiden alkaessa. Vaikeapääsyisimmille alueille apua vietiin veneillä ja helikoptereilla. Ilmakuljetusten avulla vietiin ruokaa 300 000 tulvien vuoksi eristyksiin jääneelle ihmiselle. ==Syyt== Sademääräksi on arvioitu noin 70 senttimetriä lokakuun lopussa ja marraskuun alussa. Metsien väheneminen oli heikentänyt maaperän vedensidontakykyä, ja vuosia jatkunut öljyn pumppaus alueella saattoi johtaa maanpinnan laskuun ja tulvariskien nousuun. Maa todennäköisesti vajoaa, jos öljyä pumpataan paljon pois.Mexicans Ask Where Flood Aid Went Corruption, Incompetence Alleged After Devastating Downpours 19.11.2007 Samaa varoitettiin New Orleansin alueesta suomenkielisessä National Geographic -lehdessä jo ennen Meksikon myrsky- ja tulva-vaurioita. ==Tulva-suojelu== Washington Post -lehden mukaan Meksikon hallitus tutkii kansalaisjärjestön epäilyksen pohjalta paikalliskuvernöörin tulvasuojelurahojen käyttöä. Alueella toimii valtiollinen öljy-yhtiö Petróleos Mexicanos eli PEMEX. Sitä on kritisoitu ympäristövahingoista, jotka pahentavat tulva-vaurioita. PEMEX öljy-yhtiö on maksanut öljymaakuntien paikallishallinnolle korvauksia vahingoista vuodesta 1990 lähtien. Vähintään kolme miljoonaa dollaria lahjoitettiin vuosina 1997–2001 alueen tulvasuojeluun. Analyytikkojen mukaan on epäselvää, käytettiinkö rahat tarkoituksenmukaisesti.Mexicans Ask Where Flood Aid Went Corruption, Incompetence Alleged After Devastating Downpours 19.11.2007 ==Lähteet== ==Aiheesta muualla== Luokka:Vuoden 2007 tulvat Tulvat 2007
Luis Carniglia

Luis Antonio Carniglia Canepa (4. lokakuuta 1917 Vicente López, Argentiina – 22. kesäkuuta 2001) oli argentiinalainen jalkapalloilija ja jalkapallovalmentaja. == Peliura == Carniglia, joka oli pelipaikaltaan hyökkääjä, edusti Tigreä ennen siirtymistään Boca Juniorsiin. Hän kuului vuonna 1940 Argentiinan liigamestaruuden voittaneeseen Bocan joukkueeseen.Argentina 1940 RSSSF. Viitattu 25.3.2008. Kahden vuoden päästä ura katkesi hetkellisesti loukkaantumisen vuoksi.Carniglia fue un experto en títulos internacionales La Nacion. Viitattu 25.3.2008. Myöhemmin Carniglia pelasi Chacarita Juniorsissa ja ranskalaisessa Nicessä. Jälkimmäisessä hän voitti liigan ja cupin kaksoismestaruuden vuonna 1952 ja toisen cupin vuonna 1954. Hän onnistui maalinteossa molemmissa cup-loppuotteluissa.Palmarès OGC Nice. Viitattu 25.3.2008. == Valmennusura == Päätettyään pelaajauransa Carniglia siirtyi vuonna 1955 OGC Nicen valmentajaksi ja johti joukkueen heti ensimmäisellä kaudella liigamestaruuteen. Sittemmin hän valmensi useita joukkueita Ranskassa,France – Trainers of First and Second Division Clubs RSSSF. Viitattu 25.3.2008. EspanjassaEntrenadores LFP. Viitattu 25.3.2008.Entrenadores LFP. Viitattu 25.3.2008. ja Italiassa.Argentine Players in Italy RSSSF. Viitattu 25.3.2008. Valmentassaan espanjalaista Real Madridia vuosina 1957–1959 hän saavutti yhden Espanjan liigamestaruuden ja kaksi Euroopan cupia.Los entrenadores Marca. Viitattu 25.3.2008. Roman kanssa hän voitti Messucupin (nykyinen Eurooppa-liiga) vuonna 1961.Allenatori dell’AS Roma ASRTalenti. Viitattu 25.3.2008. == Lähteet == ===Viitteet=== Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Vuonna 1917 syntyneet Luokka:Vuonna 2001 kuolleet
Kiikun Ihaa

Kiikun Ihaa (30. huhtikuuta 2000 Hollola – 25. huhtikuuta 2008 Tampere) oli suomenhevonen, jonka kasvatti Susanna Packalen. Kiikun Ihaan omistaja oli Puolen Hehtaarin Talli Joensuusta, ja yhteisomistustallilla oli omistajia ympäri Suomea. Ruunaa valmennettiin Jarkko Kervisen tallissa Kontiolahdessa. Kiikun Ihaan isä oli menestynyt periyttäjä Suikun Ero ja emä Kiikun-Pöly. Kiikun Ihaa ehti juosta kahtena kautena yhteensä 43 lähtöä, joista se voitti 18. Vuonna 2007 ruuna voitti seitsemässätoista V75-lähdössä kahdeksan kertaa. Kaksi voittoa tuli V75-finaaleista. Ansioita Kervisen suojatille kertyi vuoden aikana lähes 45 000 euroa. Kokonaisvoittosumma hevosella oli kaikkiaan 56 890 euroa. Kiikun Ihaa oli 10. eniten ansainnut suomenhevonen vuonna 2007. Maaliskuussa 2008 Kiikun Ihaan nuljuluu murtui hiitillä, ja sen uran jatkuminen vaikutti epävarmalta. Murtuma yritettiin korjata leikkauksella, mutta leikkaus epäonnistui ja ruuna jouduttiin leikkauskomplikaatioiden vuoksi lopettamaan. ==Lähteet== ==Aiheesta muualla== *Kiikun Ihaan kotisivut * Uutinen Kiikun Ihaan lopettamisesta Luokka:Suomenhevosravurit
Oh Mercy

Oh Mercy on laulaja-lauluntekijä Bob Dylanin 26. studioalbumi, jonka julkaisi Columbia Records vuonna 1989. Albumin tuotti Daniel Lanois ja kriitikot ylistivät sitä riemuvoitoksi Dylanille, sarjan vaisumpia arvosteluja saaneita levyjä jälkeen. Oh Mercy saavutti Dylanin parhaan listasijoituksen vuosiin: se ylsi Billboard-listan sijalle 30 Yhdysvalloissa ja sijalle 6 Yhdistyneessä kuningaskunnassa. ==Kappaleet== Kaikki kappaleet säveltänyt ja sanoittanut Bob Dylan. #"Political World" – 3:43 #"Where Teardrops Fall" – 2:30 #"Everything Is Broken" – 3:12 #"Ring Them Bells" – 3:00 #"Man in the Long Black Coat" – 4:30 #"Most of the Time" – 5:02 #"What Good Am I?" – 4:45 #"Disease of Conceit" – 3:41 #"What Was It You Wanted" – 5:02 #"Shooting Star" – 3:12 ==Muusikot== *Bob Dylan – laulu, kitara, piano, huuliharppu, 12-kielinen kitara, urut *Daniel Lanois – dobro, steel-kitara, kitara, omnichord (kappaleissa 1, 2, 3, 4, 5, 6, 7, 9, 10) *Mason Ruffner – kitara (kappaleissa 1, 8, 9) *Brian Stoltz – kitara (kappaleissa 1, 3, 8, 10) *Tony Hall – basso (kappaleissa 1, 3, 6, 8, 10) *Cyril Neville – perkussiot (kappaleissa 1, 6, 9) *Willie Green – rummut (kappaleissa 1, 3, 6, 8, 9, 10) *Paul Synegal – kitara (kappaleesa 2) *Larry Jolivet – basso (kappaleessa 2) *Alton Rubin, Jr. – pyykkilauta (kappaleessa 2) *John Hart – saksofoni (kappaleessa 2) *Rockin’ Dopsie – haitari (kappaleessa 2) *Malcolm Burn – tamburiini, koskettimet, basso (kappaleissa 3, 4, 5, 6, 7, 9) *Daryl Johnson – perkussiot (kappaleessa 3) == Lähteet == *Chronicles, Vol. 1 Luokka: Bob Dylanin albumit Luokka: Vuoden 1989 albumit
Through the Fire and Flames

Through the Fire and Flames on brittiläisen power metal -yhtye DragonForcen kappale, joka esiintyy yhtyeen kolmannella studioalbumilla Inhuman Rampage. Kappaleesta on tehty myös musiikkivideo. Kappale on myös Guitar Hero III: Legends of Rock -pelissä bonuskappaleena. Se on toistaiseksi vaikein kappale koko Guitar Heron kappalevalikoimasta. Kappale on mukana myös Guitar Hero: Greatest Hits -pelissä. Kappale kuullaan myös Brütal Legend -pelissä. Maaliskuussa 2010 kappale saapui ladattavaksi Rock Band 3 peliin yhdessä " Operation Ground and Pound" kappaleen kanssa. Molemmissa versioissa oli ensimmäistä kertaa mukana tuki Kosketinsoittimille, Kolmen laulajan "vokaaliharmoniat" ja tuki pelin "Pro" kitaralla ja bassolle. Kappaleessa on kuultavissa hyvin samankaltaisia osuuksia kuin yhdysvaltalaisen kristillisen Bloodgood-metalliyhtyeen vuonna 1986 julkaisemassa Killing the Beast -kappaleessa. ==Aiheesta muualla== *DragonForcen sivusto Luokka:Vuoden 2006 kappaleet Luokka:DragonForcen kappaleet
Ѡ

Ѡ (ѡ) eli omega on varhainen kyrillisiin aakkosiin kuuluva kirjain. Kirjain on muotoutunut kreikan kielen kirjaimesta omega (Ω, ω), ja sitä on käytetty muun muassa kirkkoslaavissa ja muinaisvenäjässä. Omega
Hannah Montana (albumi)

Hannah Montana on ääniraita Disney Channelin televisiosarjasta Hannah Montana ja sen julkaisi 24. lokakuuta 2006 Walt Disney Records. Albumin ensimmäiset kahdeksan kappaletta on laulanut hahmo Hannah Montana, jota näyttelee Miley Cyrus. Albumilla on myös neljä kappaletta muilta artisteilta ja toinen ääniraita. Ääniraita oli kahdeksan parhaan myyvän albumin joukossa vuonna 2006 Yhdysvalloissa, jolloin albumia myytiin melkein 2 miljoonaa kappaletta. Albumia on yhteensä myyty 3,2 miljoonaa kappaletta Yhdysvalloissa ja 4 miljoonaa maailmanlaajuisesti. Albumi nousi 1. sijalle Yhdysvaltojen Billboard 200 -listalla. Kahdeksan kappaletta on noussut Billboard Hot 100 -listalle, mukaan lukien kappaleet "The Best of Both Worlds", "Who Said" ja "If We Were a Movie". == Singlet == Albumin ainut single oli "The Best of Both Worlds", ja kappale toimi myös sarjan tunnusmusiikkina. Se julkaistiin Radio Disneyllä 28. maaliskuuta 2006, ja siitä tuli iso hitti. Vaikka muita singlejä ei ollutkaan, moni albumin kappale pääsi Yhdysvalloissa listoille. == Muut julkaisut == === Juhlajulkaisu === Juhlajulkaisu soundtrackista julkaistiin iTunes Music Storessa 19. joulukuuta 2006. Tämä julkaisu sisälsi kaikki kappaleet alkuperäiseltä albumilta ja lisäksi yhden ylimääräisen kappaleen, "Rockin' around the Christmas Tree". Tuo kappale julkaistiin vuoden 2006 joulupäivänä. === Erikoisjulkaisu === Kahden levyn erikoisjulkaisu julkaistiin 20. maaliskuuta 2007 ja se oli holografisessa pakkauksessa, ja se sisälsi: *Alkuperäisen soundtrackin *Ylimääräisen levyn: "Nobody's Perfect" *4 kuvaa Miley Cyrusista. *Koodin, jolla voi tilata soittoäänen kappaleesta "This Is the Life" *DVD:n, joka sisälsi kappaleen "Nobody's Perfect" musiikkivideon, erikoisen 30-minuutin pituisen DVD:n "Hannah Montana: Backstage Secrets" ja trailerin uudesta DVD:stä. == Kappalelista == === CD 1 (Audio CD) === == Listasijoitukset == Lista (2006) Sijoitus Kelpuutus U.S. Billboard 200 1 Kolminkertainen platina Meksikon albumilista 23 Kulta Brasilian Top 10 CD albumilista 6 Kulta Kolumbian Top 25 2 Kulta UK Compilations Chart 7 Kulta Australian albumilista 35 Kulta Kanadan albumilista 3 Kulta Ranskan albumilista 122 - Tanskan albumilista 23 - Norjan albumilista 11 Kulta Espanjan albumilista 14 Kulta Itävallan albumilista 14 - Uuden-Seelannin albumilista 22 Kulta Hollannin albumilista 67 - === Kappaleet === Year Title Chart positions U.S. Hot 100 UK 2006 "This Is the Life" 89 — 2006 "The Other Side of Me" 84 — 2006 "I Got Nerve" 67 — 2006 "If We Were A Movie" 47 — 2006 "Pumpin' Up the Party" 81 — 2006 "Just Like You" 99 — 2006 "Who Said" 83 2006 "The Best of Both Worlds" 92 43 Luokka:Vuoden 2006 soundtrackit Luokka:Hannah Montanan albumit
Mongo Aaltonen

Tapio ”Mongo” Aaltonen (s. 14. kesäkuuta 1961 Taivalkoski) on suomalainen lyömäsoittaja. Aaltonen on soittanut perkussioita monissa suomalaisissa jazz-, pop- ja kevyen musiikin yhtyeissä. Näitä ovat muun muassa Olympia-orkesteri, Pepe Ahlqvistin (H.A.R.P.), Jari Sillanpään, Hectorin ja Heikki Silvennoisen yhtyeet sekä jazz-genreä edustavat Pori Big Band, UMO ja Jukka Linkola Octet. Aaltonen on ollut muun muassa Heikki Sarmannon, Eero Koivistoisen, J. Karjalaisen ja Pave Maijasen levytyksissä. Hänelle on ollut kysyntää myös teatteri- ja elokuvamusiikin, televisio-ohjelmien ja klassisen orkesterimusiikin saroilla. Erityisen paljon Mongo Aaltonen on tehnyt yhteistyötä rumpali Anssi Nykäsen kanssa. Satakunnan Kiukaisissa varttunut Aaltonen soitti aluksi vaskipuhaltimia, kunnes innostui rummuista kuultuaan Hurriganes-yhtyeen Remu Aaltosen soittoa paikallisella tanssilavalla toukokuussa 1975. Hän sai oppia Köyliön Tuiskulankylän rytmimusiikkileireillä Upi Sorvalilta ja pääsi pian Pori Big Bandin jäseneksi. Sibelius-akatemiassa hän opiskeli Markku Hannolan johdolla.Mongo Aaltonen FIMIC:n tietokannassa Tapio Kaipainen: Mongo Aaltonen, haastattelu, dafry.net. Viitattu 3.5.2014.Mongo Aaltonen, lyömäsoittimet, Ooppera Skaala. Viitattu 4.5.2014.Tapio "Mongo" Aaltonen, lyömäsoittaja, Jazzfinland-sivusto, Suomen Jazzliitto. Viitattu 1.9.2014. Mongo Aaltonen kuuluu rytmimusiikin levytyksissä useimmin käytettyihin suomalaismuusikoihin. Kun rumpusetin soittajia ei lasketa, Aaltonen on maan eniten levyttänyt lyömäsoittaja, joka oli vuoteen 2021 mennessä esiintynyt noin 2 800 kappaleella. Studiouransa hän aloitti vuonna 1984. == Lähteet == == Aiheesta muualla == * * Luokka:Suomalaiset lyömäsoittajat Luokka:Suomalaiset sessiomuusikot Luokka:Vuonna 1961 syntyneet Luokka:Elävät henkilöt
Juha Lehtonen

Juha Lehtonen (30. huhtikuuta 1956 Kauhava – 8. joulukuuta 2012 Naantali) oli suomalainen merikapteeni ja kirjailija. Lehtonen valmistui Merisotakoulusta vuonna 1979 ja lähti Kalifornian yliopiston Velero-alukselle merentutkimus- ja vedenalaistehtäviin. Hän palasi Suomeen vuonna 1984. Lehtonen johti off-shore- alusten ja sukellusveneiden valmistusta Laivateollisuus Oy:ssä ja ISD Oy:ssä. Vuodesta 1995 hän toimi päällikkönä monitoimimurtajilla Itämerellä ja off- shore-erikoisaluksilla Pohjanmeren, Etelä-Amerikan ja Afrikan öljykentillä. Hän oli työssään erikoistunut syvällä tapahtuviin vedenalaisiin tutkimus‑, rakennus‑ ja pelastustehtäviin. Lehtonen kirjoitti neljä kirjaa ja lukuisia artikkeleita. Lehtosen käsikirjoittama kolmiosainen kuunnelmasarja Atlantic Unicorn voitti vuoden 2004 radion fiktiosarjan KOURA‑palkinnon. == Teokset == * Kuunari Orionin haaksirikko (W+G, 1982) * Atlantic Unicorn (Tammi, 2002) * Ristiaallokossa - Kertomuksia meriltä (Teos, 2004) * Pärskeitä - Kertomuksia pääkallolippujen varjosta (Teos, 2006) ==Lähteet== == Aiheesta muualla == * Aitio, Tommi: Kaskuja ja lastuja käytännön miehistä. Juha Lehtonen on kuin kotoinen Jacques Cousteau HS.fi. 8.8.2006. Luokka:Suomalaiset merikapteenit Luokka:Suomalaiset kirjailijat Luokka:Vuonna 1956 syntyneet Luokka:Vuonna 2012 kuolleet
Bellanca Citabria

Bellanca 7 Citabria on yhdysvaltalaisen Bellanca-yhtiön urheilulentokone, jota käytetään mm. taitolennon opetukseen. Koneen ensilento tehtiin vuonna 1944. Valmistetut tyypit ovat 7ECA, 7GCAA, 7GCBC ja 7KCAB. Kaikkiaan Citabrioita on tehty yli 5000 kappaletta. ==Spesifikaatio== * voimalaite: Lycoming O-320-A2B, 150 hv eli 112 kW * tyhjämassa 504 kg * kärkiväli 10,2 m * pituus 6,9 m * korkeus 2,4 m ==Aiheesta muualla== * American Champion Aircraft Corporation, joka on nykyinen Citabrian valmistaja * Bellanca-Champion Club * Rahmi M Koç Museum * Valokuvia * New Zealand Citabria Page ==Suoritusarvot== * huippunopeus 261 km/h Luokka:Urheilulentokoneet Luokka:Bellancan ilma-alukset
Gigi D’Agostino

Gigi D’Agostino (oikealta nimeltään Luigino Celestino di Agostino, s. 17. joulukuuta 1967 Torino, Italia) on italialainen DJ ja musiikkituottaja. Vuonna 1986 hän aloitti uransa italodisko-DJ:nä, ja julkaisi ensimmäisen miksauksensa Psychodelic. Hänen tunnetuimpiin kappaleisiinsa kuuluvat mm. cover -versio englantilaisen Nik Kershawin kappaleesta The Riddle, sekä kappaleet L'amour Toujours (I'll Fly With You) ja La Passion. == Diskografia == ===Albumit=== *A Journey into Space (1994) *Gigi D’Agostino (1996) *L'Amour Toujours (1999) *Tecno Fes Vol. 2 (2000) *L'Amour Toujours II (2004) *Disco Tanz (2005) *Some Experiments (2006) *Lento Violento... e altre storie (2007) *Lento Violento Man - La musica che pesta (2007) *Suono libero (2008) *Ieri & Oggi Mix Vol. 1 (2010) *Ieri & Oggi Mix Vol. 2 (2010) ===EP:t=== *Le Voyage Estate (1996) *Gin Lemon (1997) *Tanzen (1999) *Tecno Fes EP (2000) *Underconstruction 1: Silence E.P. (2003) *Underconstruction 2: Silence Remix (2004) *Underconstruction 3: Remix (2004) ===Kokoelmat=== *The Greatest Hits (1996) *Il Grande Viaggio Vol. 1 (2001) *Il programmino di Gigi D’agostino (2003) *Benessere (2004) *Laboratorio 1 (2004) *Laboratorio 2 (2005) *Laboratorio 3 (2005) ===DJ miksaukset=== *Dreamhouse 1: Le Voyage 96 (1996) *Progressiva Dream Music (1996) *Hard Beat Vol. 1: Journey Into Darker Dreams (1997) *Progressive Hyperspace (1997) *Eurodance '99 (2000) *Yorin FM Dance Experience 2002 (2002) *Live At Altromondo (Exclusive Edition) (2003) *Live At Altromondo Part II (Exclusive Edition) (2004) *Compilation Benessere1 (2004) ===Singlet=== ;1995 * "Sweetly" * "New Years Day" * "Gigi's Violin / Elektro Message" * "Fly" * "Angel's Simphony" ;1997 * "Music (An Echo Deep Inside)" * "Gin Lemon" * 1998 * "Elisir (Your Love)" ;1999 * "The Riddle Remix" * "La Passion Remix" * "The Riddle feat. Bla Bla Bla" * "Cuba Libre" * "Bla Bla Bla" * "Another Way" ;2000 * "The Riddle" * "La Passion" * "Reanimator feat. Vanilla Ice - Ice ice baby 2001" (Remix) * "L'amour Toujours" ;2001 * "Super" (mukana Albertino) * "Magic Box - Carillon" (remix) ;2002 * "Put on Your Red Shoes" (remix) * "Te Aviso, Te Anuncio" (remix) ;2004 * "Silence" * "Underconstruction 2: Silence" * "Gigi & Molly - Con il nastro rosa" * "Gigi's Goodnight"' (Gigi D’agostino & Pandolfi) * "Summer of Energy" ;2005 * "Wellfare" * "I Wonder Why" ;2006 * "L'Amour Toujours (I'll Fly with You)" == Aiheesta muualla == * Virallinen sivusto Luokka:Italialaiset DJ:t Luokka:Italialaiset eurodanceartistit ja -yhtyeet Luokka:Vuonna 1967 syntyneet Luokka:Elävät henkilöt
Werner Israel

Werner Israel (4. lokakuuta 1931 Berliini, Saksa – 18. toukokuuta 2022 Victoria, Kanada)A.n. Kamal: Werner Israel The Canadian Encyclopedia. Viitattu 13.3.2022. oli kanadalainen fyysikko. Israel syntyi Saksassa, mutta hän kasvoi pääosin Etelä-Afrikan Kapkaupungissa ja opiskeli Kapkaupungin yliopistossa. Filosofian tohtoriksi hän valmistui Dublinin Trinity Collegesta. Ennen jäämistään eläkkeelle vuonna 1996 hän työskenteli myös fysiikan professorina Albertan yliopistossa Kanadassa. Israel kirjoitti kollegansa Stephen Hawkingin kanssa kaksi oppikirjaa: General Relativity: An Einsteinian Centenary Survey ja 300 Years of Gravity. Israel oli Royal Society of Canadan sekä brittiläisen Royal Societyn jäsen, minkä lisäksi hänellä on arvonimi Order of Canadassa. ==Lähteet== Luokka:Kanadalaiset fyysikot Luokka:Kanadalaiset professorit Luokka:Officer of the Order of Canada Luokka:Royal Societyn jäsenet Luokka:Vuonna 1931 syntyneet Luokka:Vuonna 2022 kuolleet
Over the Hills and Far Away (Led Zeppelinin kappale)

”Over the Hills and Far Away” on Led Zeppelinin kappale. Se julkaistiin albumilla Houses of the Holy vuonna 1973. Samana vuonna se esitettiin Madison Square Gardenissa konsertissa, joka taltioitiin ja julkaistiin myöhemmin DVD:nä. == Kappaleen rakenne == Kappale alkaa kitaristi Jimmy Pagen kitarasoitolla. Kohdassa 1:27 alkaa kertosäe, jossa basso ja rummut tulevat mukaan. Kappale rakentuu vähän ajan kuluttua matalaan sooloon, joka päättyy kitarasoittoon. Kappale palaa sen jälkeen takaisin kertosäkeeseen ja sen jälkeen kerrostalon rappukäytävässä soitettuun päätöselementtiin. Luokka:Led Zeppelinin kappaleet Luokka:Vuoden 1973 kappaleet
Juho Jokinen (jääkiekkoilija, 1976)

Juho Jokinen (s. 23. helmikuuta 1976 Jyväskylä) on suomalainen jääkiekkohyökkääjä, joka on pelannut jääkiekon SM-liigan 1994–1995 JYPssä, mutta siirtyi sen jälkeen TPS:ään Turkuun Jokinen on aloittanut peliuransa Jyväskylän JYP:ssä. Jokinen on edustanut Suomea myös 18- ja 20-vuotiaiden nuorten maajoukkueissa. Hän on JYP:n jälkeen pelannut Kiekko-67:ssa Turussa, TPS:ssä, Porin Ässissä, Pelicansissa, Kuopion Kalpassa, kunnes kaudella 1999–2000 hän siirtyi Ranskaan. == Pelaajahistoria == *1992–1994 JYP A-juniorit *1994–1995 JYP SM-liiga *1995–1996 TPS A-juniorit *1996–1999 TPS SM-liiga Luokka:Suomalaiset jääkiekkoilijat Luokka:Vuonna 1976 syntyneet Luokka:Elävät henkilöt
Richard Lynn

Richard Lynn (20. helmikuuta 1930 – 2023) oli Ulsterin yliopiston professori, joka tutki erityisesti älykkyyttä, rotujen ja sukupuolten välisiä eroja sekä eugeniikkaa. Lynn väitteli tohtoriksi psykologian alalta Cambridgen yliopistosta.http://www.rlynn.co.uk/ Lynn julkaisi lukuisia kirjoja älykkyydestä. Teoksissa IQ and the Wealth of Nations (2002) ja IQ and Global Inequality (2006) hän esittää yhdessä professori Tatu Vanhasen kanssa valtioiden varallisuuserojen olevan selitettävissä väestön älykkyysosamäärällähttp://www.wspublishers.com/bookdetail.php?n=1036&eds;=all . Vuonna 2006 Lynn julkaisi kirjan Race Differences in Intelligence: An Evolutionary Analysis, johon on koottu eri väestöjen keskimääräiset älykkyysosamäärät.http://www.wspublishers.com/bookdetail.php?n=1034&eds;=all Hän myös yhdisti uskovaisuuden ja uskonnollisuuden alhaisempaan älykkyysosamäärään. Tätä hän perusteli muun muassa sillä, että tieteenharjoittajat ovat muita useammin ateisteja.High IQ turns academics into atheists Vuonna 2012 Lynn julkaisi pseudotieteenä pidetyn tutkimuksen, jossa hän todisti rotujen älykkyyden ja penisten pituuden välillä olevan yhteyden. Lynn on tunnettu myös eugeniikan vankkana puolestapuhujana. Kirjassaan Eugenics: A Reassessment (2001) hän ennusti, että Kiina ajaa länsimaiden ohi, koska länsimaiden yksilönoikeuksien korostus ei mahdollista tehokasta eugeniikkaa.http://www.charlesdarwinresearch.org/LynnBookReview02.pdf Vuonna 2004 Lynn julkaisi tohtori Paul Irwingin kanssa tutkimuksen, jonka mukaan miesten älykkyysosamäärä on keskimäärin viisi pistettä naisia korkeampi.ScienceDirect, Sex differences on the progressive matrices: A meta- analysis Nature-lehti arvosteli Lynnin tutkimuksia naisten ja miesten välisistä älykkyyseroista kovin sanoin. Naturen mukaan Lynnin ja Irwingin tutkimuksen metodologia oli kelvoton, sillä he olivat valinneet aineiston tarkoitushakuisesti.http://education.guardian.co.uk/higher/news/story/0,,1635507,00.html ==Lähteet== Luokka:Brittiläiset professorit Luokka:Vuonna 1930 syntyneet Luokka:Vuonna 2023 kuolleet
Ivanhoe

Ivanhoe on skotlantilaisen sir Walter Scottin kirjoittama romaani. Se julkaistiin 1820. Ivanhoeta pidetään eräänä historiallisen romaanin edelläkävijöistä, ja sen sanotaan ruokkineen 1800-luvun romantikkojen kiinnostusta keskiaikaa kohtaan. Romaani sijoittuu 1100-luvulle ja kertoo Wilfred Ivanhoesta, joka on eräs viimeisistä saksiaatelisista normannien valloittamassa Britanniassa. Kirjassa esiintyvät muiden muassa Rikhard Leijonamieli ja Robin Hood. ==Aiheesta muualla== *Ivanhoe Gutenberg- projektissa kokotekstinä Luokka:Skotlantilaiset romaanit Luokka:1820-luvun kirjat Luokka:Keskiaikaan sijoittuvat romaanit
A Whole New World

”A Whole New World” on kappale Disneyn vuoden 1992 elokuvasta Aladdin. Sen on säveltänyt Alan Menken ja sanoittanut Tim Rice. Kappale on balladi elokuvan päähenkilöiden, Aladdinin ja prinsessa Jasminen, yhteisestä matkasta uuteen maailmaan. Elokuvan kohtauksessa kappaleen laulavat Aladdinin ja Jasminen ääninäyttelijät Brad Kane ja Lea Salonga. He esittivät kappaleen myös vuoden 1993 Oscar-gaalassa. Kappaleen singlejulkaisulla sen esittävät Peabo Bryson ja Regina Belle. Aladdinin suomenkieliseen jälkiäänitykseen kappaleen käänsi Pekka Lehtosaari nimellä ”Se on kuin yö”. ==Palkintoja== ”A Whole New World” voitti vuoden 1992 parhaan laulun Oscar-palkinnon ja Golden Globe -palkinnon parhaasta kappaleesta. Kappale voitti myös Grammyn. ==Julkaisut ja listasijoitukset== Kappaleen singlejulkaisu ilmestyi 5. marraskuuta 1992 ja se saavutti ensimmäisen sijan Billboard Hot 100 -listalla 6. maaliskuuta 1993 ohittaen Whitney Houstonin kappaleen ”I Will Always Love You”, joka oli pitänyt listan kärkisijaa 14 viikkoa. ”A Whole New World” on ainoa Disney- kappale, joka on saavuttanut ensimmäisen sijan Yhdysvaltain singlelistalla. Kappale on julkaistu myös Sonyn vuonna 1999 julkaisemalla albumilla All Time Greatest Movie Songs. ==Kansainvälisesti== Kuten useimmat Disney-kappaleet, myös ”A Whole New World” on käännetty useille eri kielille sitä mukaa, kun elokuva on julkaistu eri maissa. Maa Nimi Käännös Esittäjät Yhdysvallat A whole new world Uusi maailma Brad Kane ja Lea Salonga Albania Është bota jonë Se on meidän maailma Brasilia Portugali Um mundo ideal Ihanteellinen maailma Sofia Escobar Kanada (Québec) Un nouveau monde Uusi maailma Joël Legendre ja Martine Chevrier Manner-Kiina 萍水相逢 (Píng shuǐ xiāng féng) Tapaavat toisiaan Emil Chau Suomi Se on kuin yö Ulla Hakola ja Sami Aarva Ranska Ce rêve bleu Tämä sininen unelma Karine Costa ja Daniel Levy (Paolo Domingo elokuvassa) Saksa Ein traum wird wahr Unelmista totta Peter Fessler & Sabine Hettlich Hongkong Macao Taiwan 新的世界 Uusi maailma Unkari Egy új élmény Uusi kokemus Miller Zoltán ja Janza Kata Indonesia Seluruh dunia Kaikkialla maailmassa Nanang Niskala ja Beatrix Renita Intia Sapno ka jahan Unelmien maa Sonu Nigam Israel עולם חדש (Olam hadash) Uusi maailma Rama Mesinger ja Alon Ophir Italia Il mondo è mio Maailma on minun Anna Tatangelo ja Gigi D'Alessio Vincent Thoma & Cristina (elokuva) Japani 新しい世界 (Atarashii sekai) Uusi maailma Luke Hedin & Paula Thompson Korean tasavalta 아름다운 세상 (Aleumdaun sesang) Kaunis maailma Gyeongju Nam & Jeonghwa Yi Latinalainen Amerikka Un mundo ideal Ihanteellinen maailma Ricardo Montaner and Michelle Damien Bichir & Anali (elokuva) Alankomaat ja Belgia Een nieuw begin Uusi alku Bart Bosch & Laura Vlasblom Espanja Un mundo ideal Ihanteellinen maailma Enrique del Pozo ja Michelle Ruotsi En helt ny värld Kokonaan uusi maailma Peter Jöback ja Myrra Malmberg Thaimaa โลกใหม่สวยงาม (Lok mai suy ngam) Uusi maailma on kaunis Luokka:Vuoden 1992 kappaleet Luokka:Golden Globe -palkitut kappaleet Luokka:Oscar-palkitut kappaleet Luokka:Grammy-palkitut kappaleet Luokka:Billboard Hot 100 -listan ykköset
Läkerol

Läkerol on alkujaan ruotsalainen makeispastilli, jota valmistaa Cloetta. Pastilleja on saatavilla useissa mauissa. ==Historia== Läkerol-tuotemerkin perusti gävleläinen myyntimies Adolf Ahlgren vuonna 1909. Nimi tulee ruotsin sanasta ”läker” (). Alun perin tuotemerkillä myytiin antiseptistä nestettä. Pastilleihin on kuvattu A-kirjain Ahlgrenin mukaan. Läkeroleja alettiin myydä Ruotsissa vuonna 1909 ja Suomessa vuonna 1912. Vuonna 2001 Läkerol Plus -pastilli seurasi Xylifresh-purukumin jäljissä toiseksi suomalaiseksi valmisteeksi, joka sai Elintarvikkeiden tutkimussäätiön hyväksynnän funktionaaliseksi eli terveysvaikutteiseksi elintarvikkeeksi. Tuotteen ominaisuudet arvioi tieteellinen professorineuvosto. Leaf Oy:n kehittämä pastilli oli aikaisemmalta nimeltään Xylitol Plus. Makeisen sisältämä ksylitoli alentaa hampaiden reikiintymisen riskiä ja pastillin pureskelu lisää syljeneritystä suussa. Läkerol Plus oli Suomen kolmanneksi myydyin pastilli Mynthonin ja Sisun jälkeen, sen markkinaosuus oli 13 prosenttia. Vuonna 2002 Läkerol Plus -tuotteen uudeksi nimeksi tuli Läkerol Dents. 2000-luvun alussa Läkeroleja ei ollut myynnissä Suomessa, mutta Leaf toi sen vuonna 2007 takaisin manner-Suomeen, ja sitä alettiin markkinoida 18–39-vuotiaille. ==Markkinointi== Läkeroleja on myyty Skandinavian lisäksi Sveitsissä, Alankomaissa, Belgiassa, Pohjois-Euroopassa ja Aasiassa kuten Singaporessa ja Hongkongissa. Läkerol-tuotteita on muitakin kuin makeispastilleja. Läkerol Classic oli kansainvälisesti yksi Leafin isoimpia brändejä. == Makuja == * Black * Bon Bons * Cisali * Cupa * Eukalyptus * Granaattiomena * Greippi * Kaktus * Karhunmarja * Kultainen Greippi * Lakritsi * Litsi * Läkerol Dark Orange Liquorice * Läkerol Dark Pure Liquorice * Läkerol Dark Smoked Liquorice * Läkerol Dents Caramel Mint * Läkerol Dents Lemon * Läkerol Dents Mint * Läkerol Dents Watermelon * Läkerol Fight of the Century Licorice Persimon * Läkerol Fight of the Century Licorice Watermelon * Läkerol Split Cloudberry * Läkerol Split Lingonberry * Läkerol Split Raspberry * Makea Lakritsi * Mansikka Lakritsi * Mentol * Minttu * Mustaviinimarja * Mustikka * Passion hedelmä * Pehmeä hedelmä (lapsille) * Pehmeä marja(lapsille) * Pehmeä sininen (lapsille) * Pitaya * Punainen ja Tulinen * Salmiakki * Salty Caramel * Salvi * Sitruuna * Special * Yuzu ==Lähteet== == Aiheesta muualla == * Läkerol- pastillien sivusto Luokka:Makeismerkit Luokka:Cloetta